**Osnovna škola:** Nedelišće

**Nastavni predmet:** Katolički vjeronauk

**Učitelj:** Josip Jelušić

**Razredni odjel:** 7.

**Redni br. pripreme:** 46.

**Tema:** IV. BOŽJI DEKALOG

**Podtema:** Deveta Božja zapovijed

**Odgojno-obrazovni ishodi učenja:**

* Učenik analizira različite uzroke napetosti i konflikata u razdoblju mladenaštva i objašnjava mogućnost rješavanja napetosti i sukoba s kršćanskoga motrišta.
* Učenik promišlja o lošim djelima prema čovjeku i prema Bogu te vrednuje posljedice tih čina.
* Učenik uočava da Božje zapovijedi čuvaju ljudsku slobodu i dostojanstvo osobe.
* Učenik uočava oko kojih se moralnih načela vode rasprave i dvojbe u medijima, društvu.

**TIJEK NASTAVNOG SATA**

**UVODNI DIO**

Oče naš…

* **Motivacija:**

**a)** Skeč video-zapis:

[**https://youtu.be/riim-TO0v80**](https://youtu.be/riim-TO0v80)

Razgovor:

- Što ovdje ne štima?

**b)** Video-zapis „Tajna dobrog braka“, pod ikonom 1. filmske vrpce, digitalni udžbenik, str. 87.

Razgovor:

- Vaši dojmovi?

c) Razgovor o pitanjima otisnutim crvenom bojom, udžbenik, str. 87.

**SREDIŠNJI DIO**

* **Tekstovi:** „Ne poželi tuđeg ženidbenog druga!“, udžbenik, str. 87-88.

Razgovor:

- Što sve izvire iz ljudskog srca prema Matejevom Evanđelju?

- Tko su za Isusa blaženi?

- Koja su dva temeljna obilježja kršćanskog braka?

- Na što poziva deveta Božja zapovijed, a što zabranjuje?

- Što je preljub?

- Što je rastava?

- Što je poligamija?

- Kakav je pogled Crkve na preljub, rastavu i poligamiju?

- Kako se postiže čistoća srca?

* **Bilježnica:**

**Naslov:** 9. Božja zapovijed: Ne poželi tuđeg ženidbenog druga!

Deveta Božja zapovijed glasi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Brak između muškarca i žene temelji se na \_\_\_\_\_\_\_\_\_\_\_.

Dva cilja bračnog života su \_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_\_\_\_.

Bračnoj ljubavi protivi se \_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_.

(umetnuti odgovore: **mnogoženstvo;** **vjernosti**; **preljub**; **prostitucija;** **vjernost i prenošenje života**; **rastava;** **Ne poželi tuđeg ženidbenog druga**)

* **Video-zapis:** „Što je ljubav?“, pod ikonom 2. filmske vrpce, digitalni udžbenik, str. 87 ili na YouTubu:

[**https://youtu.be/MzOc-kzS8m0**](https://youtu.be/MzOc-kzS8m0)

Razgovor

* **Zadatak:**

Učenici će riješiti zadatak „Prsten“ pod ikonom smješka, digitalni udžbenik, str. 88.

[**https://udzbenici.ks.hr/media/os7\_prsten/**](https://udzbenici.ks.hr/media/os7_prsten/)

**Kod:**



**ZAVRŠNI DIO**

* **Aktualizacija:**

- Što je uzrok nepoštivanju 9. Božje zapovijedi?

- Je li brak danas u krizi? Objasni!

- **Tekst za razmišljanje: (ako ima vremena)**

**KAKO IZABRATI BRAČNOG DRUGA?**

DJEVOJKE

Već početkom srednje škole o ovom problemu intenzivno počnite razmišljati, jer već do mature bit ćete "stare frajle". Knjige i druge obveze ostavite po strani. Roditelje izludite nepristojnim oblačenjem i ponašanjem. Zašto biste imale razumijevanja i slušale te siromašne proletere na rubu egzistencije? Njihovo poštenje dalo im je samo siromaštvo.

Sve dobro proračunajte i ispitajte! Provjerite ima li vaš izabranik dovoljno novaca i gdje se odijeva, jer je danas jasno da snobovi drmaju ovim svijetom. I automobil može odigrati presudnu ulogu u izboru bračnog druga. Zamislite, kako bi to bilo jadno da jedino vi u susjedstvu vozite staru "škodu"!

Ako naiđete na snoba i bogataša, ne okrećite mu leđa. Posebno ako su mu roditelji bankari, lokalni političari ili tajkuni. Vaša škola nije tada ni slučajno važna.

Danas postoje kanali kako se lažiraju ispiti i diplome. Udajte se, osigurajte sebi muža. Nije važno ako vam tada djeca budu rasla bez vjerskog odgoja. Važno je da krštenje bude svečano. Danas se to ionako ne obavlja tajno. Muža nikada ne pitajte za vjeru i ne spominjite obiteljsku molitvu. Mogao bi se naljutiti. Važna je kuća, vikendica, skijanje, tenis... Dobro je ako su djeca kod bake. Valjda će naučiti barem "Oče naš".

Kad vam dođe teško i kad se osvijestite, bit će kasno. Stoga, plačite u samoći da vas nitko ne vidi. Važno je da vam susjedi zavide na sreći i bogatstvu.

MLADIĆI

Nemojte se ničim opterećivati. Budite muškarčine. Što vas briga za djevojke koje nisu vaše sestre! Ako vam naivne jadnice vjeruju, niste vi krivi. Kao da je teško nekome slagati i reći da ga voliš. Baš vas briga što možete nekoga upropastiti za cijeli život. Bitan je provod! Muškarcima je sve dopušteno. Na koncu, i očevi vas tako odgajaju. Kamo god kreneš sve neki macho tipovi. Vi ne želite vidjeti da je mnogo toga laž i liječenje savjesti. Zašto pokvarenjaci ne bi i vas uronuli u lovu i blato? Nemojte ni trepnuti pred vulgarnostima, jer vi ste već (kao!) to prošli. Vama ne smeta šesta Božja zapovijed. Provodite se...

Glumite da ste sretni i da vam je dobro. Potražite ženu koja vam odgovara u svakom pogledu. Neka bude obavezno lijepa da vam društvo zavidi na "dekorativnoj" ženi. Forsirajte njeno nekulturno odijevanje. Neka drugi vide što vi imate. Roditelji vam po protokolu moraju najaviti posjetu, da gospođa kupi gotova jela i kolače. Izbijte joj svaki stid iz glave. Kupujte najskuplju odjeću i šminku. Ne vodite brigu o njenim prošlim vezama. Ni vaša odabranica se ne brine što vi niste samo njeni!

Provodite se! Nemojte propustiti ni jednu priliku! Možda jednog dana ipak primijetite vlastiti jad i bijedu!

(iz MI - list mladih)

* **Samovrednovanje:**

Učenici će se potpisati bojicom ispod napisanog u bilježnici. Što je boja svjetlija, bolje su usvojili gradivo, a što je tamnija, lošije (žuta – izvrsno usvojeno, crna – nije usvojeno).

* **Molitveni završetak:**

Anđele, čuvaru mili…